pūrvārdhamúlmukānāmabhipádyajapati dyaúriva bhūmnā pr̥thivī̀va varimṇéti yáthāsau dyaúrbahvī nákṣatrairevám bahúrbhūyāsamítyevaìtádāha yadāha dyaúriva bhūmnéti pr̥thivī̀va varimṇéti yátheyám pr̥thivyùrvyèvámurúrbhūyāsamítyevaìtádāha tásyāste pr̥thivi devayajani pr̥ṣṭha ítyasyai hyenam pr̥ṣṭhá ādhátte 'gnímannādámannā́dyāyā́dadha ítyannādò 'gnírannādó bhūyāsamítyevaìtádāha saìṣā̀śī̀reva sa yádi kāmáyeta jápedetadyádyu kāmáyetā́pi nā́driyeta